نه‌جيب له‌ كۆنگره‌يگ رووژنامه‌گه‌ری له‌ په‌رله‌مان ك(شه‌فه‌ق نيوز)ئاگاداری بوی، وت: ئه‌ندامه‌يليگ له‌ فراكسيرن ده‌وڵه‌ت ياسا پيشنياريگ پيشكه‌ش كردنه‌سه‌ سه‌رۆكايه‌تی ئه‌نجومه‌ن نوێنه‌ره‌يل و ليژنه‌ی دارايی ئه‌را كه‌مه‌وكردن ريژه‌ی هه‌رێم كوردستان له‌ بودجه‌ی گشتی.
جی باسه‌، نه‌جيب هه‌ميش وت: پيشنيار ئه‌و بڕه‌ ئه‌ندامه‌يله‌ له‌بان كه‌مه‌وكردن به‌ش هه‌رێم كوردستان له‌ بودجه‌ی ٢٠١٦ ئه‌را ١٣% جی ره‌زامه‌نی نيه‌و ناده‌ستووريه‌، چوينكه‌ زيايكردن يا كه‌مه‌وكردن ريژه‌ی هه‌رێم په‌يوه‌سه‌ وه‌ سه‌رشماری گشتی، يه‌يش بيجگه‌ وجوود شماره‌ی فريه‌يگ له‌ كووچبه‌ره‌يل له‌ هه‌رێم ك ره‌سيه‌سه‌ فيشتر له‌ يه‌ك مليۆن و ٧٠٠هه‌زار كووچبه‌ر.
